# 29. november 2023

**Riigimetsa Majandamise Keskus**

**Sagadi küla, Haljala vald, 45403 Lääne-Viru maakond**

**E-post: [hiiumaa@rmk.ee](mailto:hiiumaa@rmk.ee); [andres.tammeveski@rmk.ee](mailto:andres.tammeveski@rmk.ee)**

**TEADE**

**seonduvalt ulukikahjustuste kindlaksmääramiseks ekspertiisi tegemisega**

Lugupeetud Riigimetsa Majandamise Keskus,

Pöördume Teie poole meie kliendi MTÜ Leluselja Jahiselts (edaspidi **Klient**) nimel ja ülesandel seoses varasemalt Riigimetsa Majandamise Keskusega (edaspidi **RMK**) kooskõlastatud eksperdi teostatava ekspertiisiga ulukikahjustuste kindlakstegemiseks.

1. 22.11.2023 pöördus Klient (juhatuse liige Rein Urman) RMK poole ning pakkus poolte vahel sõlmitud maakasutuslepingu punkti 3.4 alusel välja, et ulukikahjude kindlakstegemiseks kasutataks metsakorraldajat Eero Jesminit.
2. 24.11.2023 (reede) kooskõlastas RMK eksperdi valiku.
3. Kooskõlastamisele järgneval nädalavahetusel sadas kogu Hiiumaal maha ligi 20 cm paksune lumekate, mis ei võimalda ekspertiisi läbiviimist, st elujõuliste taimede ja ulukikahjustuste kindlakstegemine on raskendatud või võimatu.
4. Eelnevast tulenevalt teeb Klient ettepaneku, et ekspertiisi teostamine lükata edasi seniks, kuni ilmastikuolud võimaldavad ulukikahjustusi hinnata.
5. **Sellega seonduvalt palub allakirjutanu RMK-lt kinnitust, et RMK nõustub hindamise läbi viima kolme tööpäeva jooksul pärast Kliendi poolt edastatud teavitust, et eksperdi hinnangul on võimalik ulukikahjustusi hinnata ning hiljemalt 2023. aasta kevadel, pärast lumekatte sulamist.**
6. Juhime tähelepanu, et samamoodi lahendati rasketest lumeoludest tekkinud takistused poolte vahel möödunud aastal, seoses kvartali PU279 eraldise nr 5 puhul RMK väidetud ulukikahjustuste puhul.
7. **Palume RMK-lt vastust siinses teates toodule hiljemalt 05.12.2023.**

Lugupidamisega

*/allkirjastatud digitaalselt/*

Toomas Pikamäe

vandeadvokaat

MTÜ Leluselja Jahiselts lepinguline esindaja